Ryan Reynolds

**Ryan Rodney Reynolds** (født 1976) er en canadisk skuespiller.

## Biografi
Reynolds ble født den 23. oktober 1976 i Vancouver, British Columbia i Canada, som sønn av Tammy, som jobbet med salg og Jim Reynolds, en tidligere profesjonell bokser. Han er den yngste av fire brødre. Reynolds gikk ut fra Kitsilano Secondary School i Vancouver i 1994.

Fra 2002 til 2007 hadde Reynolds et forhold til den kanadiske sangerinnen Alanis Morissette, og de forlovet seg i 2004. I juli 2006 skrev *People* at paret hadde skilt lag, men ingen av de to ville bekrefte dette. Det ble senere tatt bilder av Morissette og Reynolds, hånd i hånd i Los Angeles, noe som stoppet ryktene. Men i februar 2007 ble de allikevel enige om å avslutte forholdet.

Kort tid etter ble han sammen med skuespillerinnen Scarlett Johansson. De kunngjorde forlovelsen i mai 2008 og giftet seg 27. september samme år, i en privat seremoni nær Tofino, British Columbia. 14. desember 2010 ble det kjent at de separerte seg, og de ble skilt i juli 2011.

I oktober 2011 kom nyheten om at Reynolds hadde inngått et forhold med Blake Lively, som spilte sammen med ham i filmen Green Lantern. I juni 2012 kjøpte paret et hus i Bedford i New York. De giftet seg 9. september 2012, i Boone Hall Plantation i Mount Pleasent som ligger i South Carolina.

## Skuespillerkarriere
Reynolds spilte i filmen *Van Wilder* og i den amerikanske fjernsynsserien *[[Pizzagjengen]]*, der han spilte medisinstudenten Michael «Berg» Bergen. Han dukket også opp i *Harold & Kumar Go to White Castle* som sykepleier, og var med i *[[The In-Laws]]* sammen med Michael Douglas og Albert Brooks, samt den canadiske produksjonen *[[Foolproof]]* og filmen Blade: Trinity i 2004.

Året etter spilte han en servitør ved navn Monty i *Waiting…*, og rollen som Chris Brander i den romantiske komedien *[[Just Friends]]* sammen med skuespillerne Amy Smart og Anna Faris. Han har også vært med i en episode av sykehusserien *[[Scrubs]]*, der han spilte rollen som Spence, en studiekompis av John Dorian og Christopher Turk.

Selv om han for det meste har spilt i komedier, spilte også Reynolds i nyinnspillingen av skrekkfilmen *The Amityville Horror*. Reynolds gjennomgikk fysisk trening for å spille action-rollen som Hannibal King i filmen *Blade: Trinity*. Han har også spilt en FBI agent i thrilleren *[[Smokin' Aces]] og* i *[[Helt sikkert, kanskje]]* som hadde premiere i 2008.

I et intervju i mars 2005, snakket Reynolds om sin interesse og engasjement i en mulig filmtilpasning av tegneserien om figuren *Deadpool* sammen med manusforfatteren David S. Goyer. Han har også sett på muligheten for å spille tegneseriefiguren *Lynet,* også kjent som Wally West, i en ny filmversjon av den populære tegneseriefiguren fra DC Comics. Reynolds fikk dermed rollen som Deadpool i X-Men spinoff-filmen, *[[X-Men Origins: Wolverine]]* som hadde premiere i 2009.

Høsten 2007 stilte Reynolds opp på forsiden av magasinet *Naked Eye*. Magasinet er basert i hans hjemland Canada, og med dette ble Reynolds karriere en sluttet sirkel. Han fikk stjernestatus i USA før han ble anerkjent i sitt hjemland som en populær og viktig skuespiller. Mange ga han etter hvert merkelappen som den «nye Hugh Grant».

I 2009 engasjerte regissøren Anne Fletcher Reynolds til sin romantiske film *The Proposal* eller *Frieriet*, der han spilte mot Sandra Bullock.

## Filmografi
### Filmer
* 2021 – *[[Hitman's Wife's Bodyguard]]* som Michael Bryce
* 2021 – *[[Free Guy]]*
* 2018 – *[[Deadpool 2]]* – Wade Wilson/ Deadpool 
* 2017 – *[[The Hitman's Bodyguard]]* som Michael Bryce
* 2017 – ''Life'' – Rory Adams
* 2016 – *[[Deadpool (film)|Deadpool]]* – Wade Wilson / Deadpool
* 2016 – *[[Criminal]]*
* 2015 – *[[Self/less]]...* Young Damian
* 2014 – *[[Highlander (2014)|Highlander]]* – The Highlander
* 2013 – *[[Big Eyes]]* – Walter Keane
* 2013 – *[[Turbo (film)|Turbo]]* – Turbo (stemme)
* 2013 – *[[R.I.P.D.]]* – Nick Walker
* 2013 – *[[Croods]]* – Guy (stemme)
* 2012 – *[[Ted (film)|Ted]]* – Jared (ukredittert)
* 2012 – *[[Safe House]]* – Matt Weston
* 2011 – *[[The Change-Up]]* – Mitch Planko
* 2011 – *[[Green Lantern (film)|Green Lantern]]* – Hal Jordan / Green Lantern
* 2010 – *[[Buried]]* – Paul Conroy
* 2009 – *[[Paper Man]]* – Captain Excellent
* 2009 – *[[Adventureland]]* – Mike Connell
* 2009 – *[[The Proposal]]* – Andrew Paxton
* 2009 – *[[X-Men Origins: Wolverine]]* – Wade Wilson
* 2008 – *[[Fireflies in the Garden]]* – Michael Taylor
* 2008 – *[[Definitely, Maybe]]* – Will Hayes
* 2008 – *[[Chaos Theory]]* – Frank Allen
* 2007 – *[[The Nines]]* – Gary / Gavin / Gabriel
* 2006 – *[[Smokin' Aces]]* – Richard Messner
* 2005 – *[[Waiting...|Eat This!]]* – Monty
* 2005 – *[[Just Friends]]* – Chris Brander
* 2005 – *[[The Amityville Horror]]* – George Lutz
* 2004 – ** – Hannibal King
* 2004 – *[[Harold & Kumar Go to White Castle]]* – Male Nurse
* 2003 – *[[Foolproof]]* – Kevin
* 2003 – *[[Til døden skiller oss ad (film)|Til døden skiller oss ad]]* – Mark Tobias
* 2002 – *[[Buying the Cow]]* – Mike Hanson
* 2002 – *[[Van Wilder]]* – Van Wilder
* 2001 – *[[Finder's Fee]]* – Quigley
* 2000 – *[[Wee All Fall Down]]* – Red Shoes
* 2000 – *[[Big Monster on Campus]]* – Karl O'Reilly
* 1999 – *[[Dick]]* – Chip
* 1999 – *[[Coming Soon]]* – Henry Lipschitz
* 1997 – *[[Life During Wartime]]* – Howard Ancona
* 1993 – *[[Ordinary Magic]]* – Ganesh / Jeffrey

### Fjernsyn
* 2007 – *[[My Boys]]* – Hams, 1 episode
* 2005 – *[[School of Life]]* – Mr. D
* 2004–2005 – *[[Zeroman]]* – Ty Cheese, 14 episoder
* 2003 – *[[Scrubs]]* – Spence, 1 episode
* 1998–2001 – *[[Pizzagjengen]]* – Berg, 81 episoder
* 1998 – *[[Tourist Trap]]* – ?
* 1995–1998 – *[[Outer Limits]]* – Paul Nodel, 3 episoder
* 1996 – *[[In Cold Blood]]* – Bobby Rupp, ukjent antall episoder
* 1996 – *[["The John Larroquette Show]]* – Tony Hemingway, John's Son, 1 episode
* 1996 – *[[Sabrina the Teenage Witch (film)|Sabrina the Teenage Witch]]* – Seth
* 1996 – *[[When Friendship Kills]]* – Ben Colson
* 1996 – *[[The X-Files]]* – Jay 'Boom' DeBoom, 1 episode
* 1995 – *[[Lonesome Dove: The Outlaw Years]]* – Griffin, 1 episode
* 1995 – *[[The Marshal]]* – Rick, 1 episode
* 1995 – *[[I stillhetens tjeneste]]* – Andy
* 1993–1994 – *[[The Odyssey]]* – Macro, 14 episoder
* 1994 – *[[My Name Is Kate]]* – Kevin Bannister
* 1993 – *[["Hillside]]* – Billy Simpson, 13 episoder

## Referanser


## Eksterne lenker
* 
* 
* 
* Ryan Reynolds' bidrag i avisen HuffPost